ai4bharat/Pralekha huggingface dataset:
وزیراعظم کا دفتر
وزیراعظم نے بھارت- آسٹریلیا سرکلر معیشت ہیکاتھون  سے خطاب کیا
سرکلر معیشت ہمارے سیارے پر پڑنے والے ماحولیاتی دباؤ کے مسئلے سے نمٹنے کے لئے ایک کلیدی قدم ثابت ہوسکتی ہے: وزیراعظم
بھارت-آسٹریلیا کی مضبوط شراکت داری مابعد کووڈ دنیا کے خد وخال بنانے میں اہم رول ادا کرے گی:وزیراعظم
نئی دہلی،19؍فروری: وزیراعظم جناب نریندر مودی نے کہا ہے کہ ہماری صارفیت کے پیٹرن پر گہرائی سے نظر ڈالنے کی ضرورت ہے اور اس بات پر غور کرنے کی ضرورت ہے کہ ہم اس کے ذریعے ماحولیاتی اثرات کو کس طرح کم کرسکتے ہیں۔ انہوں نے کہا کہ اس سلسلے میں ہمارے بہت سے چیلنجوں سے نمٹنے میں سرکلر معیشت  ایک کلیدی قدم ہوسکتا ہے۔ وہ آج ویڈیو کانفرنسنگ کے ذریعے بھارت- آسٹریلیا سرکلر معیشت ہیکاتھون کے اختتامی اجلاس سے خطاب کر رہے تھے۔
وزیراعظم نے کہا کہ چیزوں کو ری سائیکل اور دوبارہ استعمال کرنا، کچرے کو کم کرنا اور ہمارے وسائل کی استعداد کو بڑھانا ہماری طرز زندگی کا اہم حصہ بن جانا چاہئے۔ انہوں نے امید ظاہر کی کہ ہیکا تھون میں نمائش میں دکھائی گئی جدت طرازی کے نمونے دونوں ممالک کو سرکلر معیشت کے حل اختیار کرنے کی ترغیب دیں گے۔ انہوں نے ان خیالات کو بڑے پیمانے پر استعمال کرنے اور انہیں صنعتی پیمانے پر بڑھانے کے لئے راستے کھولنے پر بھی زور دیا ہے۔ وزیراعظم نے کہا کہ ’’ہمیں نہیں بھولنا چاہئے کہ مادر ارضی کی ہر چیز کے ہم مالک نہیں ہیں، بلکہ ہم مستقبل کی نسلوں کے صرف امین ہیں۔‘‘
وزیراعظم نے کہا کہ ہیکاتھون میں آج کے نوجوان شرکاء کی توانائی اور جوش بھارت اور آسٹریلیا کی ترقی پذیر شراکت داری کی علامت ہے۔ وزیراعظم نے آخر میں کہا کہ ’’بھارت آسٹریلیا کی شراکت داری ما بعد کووڈ دنیا کے خد وخال بنانے میں اہم رول ادا کرے گی اور ہمارے نوجوان، ہمارے جدت طراز افراد، ہماری اسٹارٹ اپس اس حصہ داری میں صف اول میں کھڑے ہوں گے۔‘‘
۔۔۔۔۔۔۔۔۔۔۔۔۔۔۔۔۔۔

U-1732
(
وزیراعظم کا دفتر
وزیر اعظم نے عالمی بینک کے لاجسٹک کارکردگی عدد اشاریے میں بھارت کی 16 مقامات کی زبردست چھلانگ پر مسرت کا اظہار کیا
وزیر اعظم جناب نریندر مودی نے عالمی بینک کے لاجسٹک کارکردگی عدد اشاریے میں بھارت کی 16 مقامات کی زبردست چھلانگ پر مسرت کا اظہار کیا ہے۔
تجارت و صنعت کے مرکزی وزیر جناب پیوش گوئل کے ذریعہ کیے گئے ایک ٹوئیٹ کا جواب دیتے ہوئے وزیر اعظم نے ٹوئیٹ کیا؛
’’ایک حوصلہ افزا رجحان، جسے ہماری اصلاحات اور لاجسٹکس بنیادی ڈھانچے کو بہتر بنانے پر توجہ مرکوز کرنے سے تقویت حاصل ہوئی۔ ان حصولیابیوں سے لاگت میں تخفیف واقع ہوگی اور ہمارے کاروبار مزید مسابقتی بنیں گے۔‘‘
بجلی کی وزارت
پاور گرڈ نے مالی سال 21 کی دوسری سہ ماہی کے لیے ٹیکس کی ادائیگی کے بعد  3117 کروڑ روپئے کا منافع دکھایا ہے
کُل آمدنی 8 فیصد بڑھ کر 9890 کروڑ ہوگئی
نئی دہلی،12 نومبر ، پاور گرڈ کارپوریشن آف انڈیا لمیٹڈ  نے جو کہ بجلی کی وزارت کے تحت ایک مہارتن کمپنی ہے اور ملک کی سینٹرل ٹراسمیشن یوٹیلیٹی  ہے۔ مالی سال 21 کی دوسری سہ ماہی کے لیے مضبوط بنیاد پر ٹیکس کی ادائیگی کے بعد 3094 کروڑ روپئے کا منافع اور 9831 کروڑ روپئے کی کل آمدنی دکھائی ہے۔ اکیلی بنیاد پر کمپنی نے ٹیکس کی ادائیگی کے بعد اور کُل آمدنی مالی سال 21 کی دوسری دہائی کے لیے بالترتیب 3117 کروڑ روپئے اور 9890 کروڑ روپئے دکھائے ہیں۔ جس سے مالی سال 20 کی اسی مدت کے مقابلے میں تقریباً بالترتیب 23 فیصد اور 8 فیصد کا اضافہ ظاہر ہوتا ہے۔
چھ مہینے کی مدت کے لیے  پی اے ٹی اور مضبوط بنیاد پر کُل آمدنی 5142 کروڑ روپئے اور 19648 کروڑ روپئے بالترتیب دکھائی گئی ہے جو مالی سال 20 کی ا سی مدت کے مقابلے میں بالترتیب ایک فیصد اور6 فیصد زیادہ ہے۔ جبکہ ا کیلی بنیاد پر پی اے ٹی اور کُل آمدنی بالترتیب 5097 کروڑ روپئے اور 19511 کروڑ روپئے رہی ہے جو کہ بالترتیب 3 فیصد اور 6 فیصد اضافے کو ظاہر کرتی ہے۔
وزارت اطلاعات ونشریات
گوا میں 52ویں انٹرنیشنل فلم فیسٹول آف انڈیا  میں 15 فلمیں نمائش کیلئے منتظر
گوداوری، می وسنت راؤ اور سیم کھور - بین الاقوامی مقابلے میں ہندوستانی فلمیں
52ویں بین الاقوامی فلم فیسٹیول آف انڈیا  نے فیسٹول کے دوران مقابلے کے لئے بین الاقوامی فلموں کی ترتیب کا اعلان کیا ہے۔ پوری دنیا سے بہترین فیچر لینتھ فکشن فلموں کو اس سیکشن میں مقابلے کے لئے منتخب کیا گیا ہے۔ یہ فیسٹیول کے اہم ترین سیکشنوں میں سے ایک ہے، جہاں سال کی بعض بہترین فلمیں پیش کی جاتی ہیں اور یہ 15 فلمیں گولڈن پیکوک اور دیگر انعامات کے لئے مقابلہ کرتی ہیں۔
اس ترتیب میں شامل فلمیں اس طرح ہیں:
1.اینی ڈے ناؤ-ڈائرکٹر: ہیمی رمضان -فن لینڈ
2.کیرولیٹ - ڈائرکٹر:سیمون فرانکو- پیراگوئے
3.گوداوری - ڈائرکٹر:نکھل مہاجن - مراٹھی، انڈیا
4.انٹریگیڈ - ڈائرکٹر:راڈو منٹین - رومانیہ
5.لینڈ آف ڈریمس - ڈائرکٹر:شیریں نشاط اور شوجا ازاری - نیو میکسیکو، یو ایس اے
6.لیڈر - ڈائرکٹر:کتیا پریوزنک - پولینڈ
7.می وسنت راؤ - ڈائرکٹر:نپن اویناش دھرما دھیکاری- مراٹھی، انڈیا
8.ماسکو ڈز ناٹ ہیپن- ڈائرکٹر:دمتری فیدروف - روس
9. نو گراؤنڈ بنیتھ دی فیٹ - ڈائرکٹر:محمد ربی مریدھا، بنگلہ دیش
10.ونس وی ور گڈ فار یو - ڈائرکٹر:برانکوشمٹ- کروشیا، بوسنیا اور ہرزیگوویا
11.رِنگ وانڈرنگ - ڈائرکٹر: مساکازو کنیکو- جاپان
12.سیونگ وَن ہو واز ڈیڈ - ڈائرکٹر:ویکلوکرکڈرنکا، چیک جمہوریہ
13.سیم کھور- ڈائرکٹر: ایمی بروا - دماسا ، انڈیا
14.دی ڈوم - ڈائرکٹر: رومن ویسنو - روس
15. دی فرسٹ فالن - ڈائرکٹر: روڈرگو ڈی آلیویرا- برازیل
یہ فلمیں درج ذیل ایوارڈز کیلئے مقابلہ کریں گی:
1.بہترین فلم ، اس ایوارڈ میں 40 لاکھ روپے کا نقد انعام دیا جاتا ہے اور یہ رقم ہدایت کار اور فلم ساز میں مساوی تقسیم ہوتی ہے۔ ڈائرکٹر کو گولڈن پیکوک سے نوازا جاتا ہے اور ایک سرٹیفکیٹ بھی دیا جاتا ہے۔ فلم ساز کو نقد انعام میں حصے کے علاوہ ایک سرٹیفکیٹ دیا جاتا ہے۔
2.بہترین ہدایت کار، سلور پیکوک، سرٹیفکیٹ اور 15 لاکھ روپے کا نقد انعام
3.بہترین اداکار ، سلور پیکوک اور سرٹیفکیٹ اور 10 لاکھ روپے کا نقد انعام
4.بہترین اداکار ، سلور پیکوک، سرٹیفکیٹ اور 10 لاکھ روپے نقد انعام
5.اسپیشل جیوری ایوارڈ- سلور پیکوک، سرٹیفکیٹ اور 15 لاکھ روپے کا نقد انعام۔ یہ کسی فلم ، یا کسی فرد کو  دیا جاتا ہے۔ اگر کسی فلم کو یہ ایوارڈ دیا جاتا ہے، تو فلم کا ڈائرکٹر اس انعام کا حقدار ہوتا ہے۔
کانکنی کی وزارت
36ویں بین الاقوامی ارضیاتی کانگریس نئی دہلی میں منعقد ہوگی
عالمی سطح پر معروف ماہرین ارضیات تین روزہ کانگریس میں شرکت کریں گے
36ویں بین الاقوامی ارضیاتی کانگریس)آئی جی سی) ، جس کا موضوع تھا ‘‘ ارضیاتی علوم: پائیدار مستقبل کے لیے بنیادی سائنس’’ یہاں 20-22 مارچ، 2022 کے دوران ایک ورچوئل پلیٹ فارم پر منعقد ہوگی۔
36 ویں بین الاقوامی ارضیاتی کانگریس ، کانوں کی وزارت ، ارضیاتی علوم جی وزارت، انڈین نیشنل سائنس اکیڈمی اور بنگلہ دیش، نیپال اور سری لنکا کی سائنس اکیڈمیوں کی مشترکہ کوشش ہے۔ جیو سائنسز کے اولمپکس کے طور پر جانے جانے والے، آئی جی سیز کو آئی جی سیز کے سائنسی اسپانسر انٹرنیشنل یونین آف جیولوجیکل کانگریس کے زیراہتمام چار سال میں ایک بار منعقد کیا جاتا ہے۔ وہ دنیا بھر سے تقریباً 5000 - 7000 مندوبین کی تعداد میں شرکاء کو اپنی طرف متوجہ کرتے ہیں۔
یہ تقریب علم ارضیات اور پیشہ ورانہ نیٹ ورکنگ کے شعبے میں علم اور تجربے کے اشتراک کے لیے ایک منفرد پلیٹ فارم فراہم کرے گی۔ یہ کان کنی، معدنیات کی تلاش اور پانی، معدنی وسائل اور ماحولیات کے انتظام میں جدید ترین ٹیکنالوجی کے بارے میں براہ راست معلومات فراہم کرے گا۔ اس سے علم شخصیات کی تخلیق میں اضافہ بھی ہو گا اور جیو سائنسی سلسلے میں صلاحیت سازی کے مواقع بھی پیدا ہوں گے۔
کانگریس کا افتتاح کوئلہ، کانوں اور پارلیمانی امور کے مرکزی وزیر جناب پرہلاد جوشی اور ریاستی وزیر  سائنس اور ٹیکنالوجی ، وزیر مملکت  ارضیاتی سائنسز؛ وزیر اعظم کے دفتر، عملہ، عوامی شکایات، پنشن، ایٹمی توانائی اور خلائی وزیر مملکت ڈاکٹر جتیندر سنگھ کے ذریعہ کوئلہ، کانوں اور ریلوے کے وزیر مملکت جناب راؤ صاحب پاٹل دانوے اور وزیر مملکت برائے مواصلات جناب دیوسنگھ چوہان کی موجودگی میں کیا جانا ہے ۔
پوری دنیا، آج، اپنی پائیداری کے بارے میں فکر مند ہے۔ چونکہ جیو سائنس اس سے نمٹنے میں ایک اہم کردار ادا کر سکتی ہے، اس لیے 36ویں آئی جی سی کو ‘‘جیو سائنس - پائیدار مستقبل کے لیے بنیادی سائنس’’ کا عنوان دیا گیا ہے۔ یہ سائنسی پروگرام اس بات کی وضاحت کرے گا کہ جغرافیائی سائنسز زندگی کے مختلف پہلوؤں کو چھوتے ہوئے، پائیدار مستقبل سے کیسے جڑے ہوئے ہیں۔ بات چیت میں مختلف مظاہر کے پیچیدہ تعاملات کو بھی زمین کی بالائی پرت کے ساتھ ان کی ہم آہنگی ، پائیدار ترقی کے تناظر میں جغرافیائی سائنس کے دائرے میں ابھرتے ہوئے نمونوں پر توجہ مرکوز کرتے ہوئے اجاگر کیا جائے گا جو زمینی عمل کو منضبط کرتے ہیں ۔
ہندوستان نے اپنے علاقائی شراکت داروں کی قیادت کرتے ہوئے سال 2020 میں ہندوستان میں 36ویں آئی جی سی کی میزبانی کے لیے 2012 میں برسبین میں 34ویں بین الاقوامی جیولوجیکل کانگریس میں اپنی امیدواری پیش کی تھی۔ ہندوستان کے لئے پیش کش کامیاب رہی۔ موجودہ کانگریس، جو اصل میں 2-8 مارچ 2020 کے دوران منعقد ہونے والی تھی، عالمی وباء کی وجہ سے ملتوی کر دی گئی تھی۔
36ویں بین الاقوامی ارضیاتی کانگریس کے ذریعہ اس موقع پر فرسٹ ڈے کور کے ساتھ تین یادگاری ڈاک ٹکٹ جاری کئے جائیں گے ۔ 58 سال پہلے ہندوستان نے آئی جی سی کے 22ویں اجلاس کی میزبانی کی تھی جو ایشیائی سرزمین پر پہلی بین الاقوامی ارضیاتی کانگریس تھی ۔
وزیراعظم کا دفتر
وزیر اعظم 20 فروری کو ہونے والی نیتی آیوگ کی چھٹی گورننگ کونسل میٹنگ کی صدارت کریں گے
نئی دہلی، 18 /فروری 2021 ۔ وزیر اعظم جناب نریندر مودی 20 فروری 2021 کو صبح 10:30 بجے ہونے والی نیتی آیوگ کی گورننگ کونسل کی چھٹی میٹنگ کی ویڈیو کانفرنسنگ کے ذریعہ صدارت کریں گے۔ اس میٹنگ کے ایجنڈے میں زراعت، بنیادی ڈھانچہ، مینوفیکچرنگ، فروغ انسانی وسائل، زمینی سطح پر خدمات کی فراہمی اور صحت و غذائیت پر غور و خوض شامل ہے۔
گورننگ کونسل بین شعبہ جاتی، بین محکمہ جاتی اور وفاقی امور پر تبادلہ خیال کے لئے ایک پلیٹ فارم دستیاب کراتی ہے۔ اس میں وزیراعظم، ریاستوں اور قانون ساز ادارے والے مرکز کے زیر انتظام علاقوں  کے وزرائے اعلیٰ اور دیگر مرکز کے زیر انتظام علاقوں کے لیفٹیننٹ گورنر شامل ہوتے ہیں۔ چھٹی میٹنگ میں پہلی بار لداخ کو داخلہ ملے گا۔ اس کے علاوہ جموں و کشمیر کی مرکز کے زیر انتظام علاقہ کے طور پر شرکت ہوگی۔ اس بار ایڈمنسٹریٹروں کی سربراہی والے دیگر مرکز کے زیر انتظام علاقوں کو بھی شرکت کی دعوت دی گئی ہے۔ میٹنگ میں گورننگ کونسل کے باعتبار عہدہ اراکین، مرکزی وزراء، وائس چیئرمین، اراکین اور نیتی آیوگ کے سی ای او اور بھارت سرکار کے دیگر سینئر اہلکار بھی شامل ہوں گے۔
اسٹیل کی وزارت
این ایم ڈی سی ، اسٹیل کی وزارت این آئی این ایل کو لوہے کی کان کنی شروع کرنے میں مدد دیتی ہے
نئی دہلی:28؍اگست،2021۔وزارت اسٹیل کے تحت این ایم ڈی سی نے اڈیشہ میں کانکنی کے کام کو دوبارہ شروع کرنے کے لیے نیلاچل اسپاٹ نگم لمیٹیڈ  کو تکنیکی اور مالی مدد فراہم کرنے کے لیے قدم بڑھایا ہے۔ میتھرڈا مائن بلاک میں این آئی این ایل لوہے کی کانوں کا آپریشن دوبارہ شروع ہو گیا ہے۔
وزارتاسٹیل، وزارت تجارت اور ڈی آئی پی اے ایم کے زیراہتمام این آئی این ایل نے مدد کے لیے این ایم ڈی سی سے رابطہ کیا۔ ریاست اڈیشہ میں اعلی درجے کے لوہے کی فراہمی کو تقویت دینے کے لیے این ایم ڈی سی نے این آئی این ایل کو مدد فراہم کرنے کے لیے ایک مفاہمت نامے پر دستخط کیے ہیں۔
ایم ایم ٹی سی، آئی پی آئی سی او ایل، او ایم سی، این ایم ڈی سی اور دیگر کی مشترکہ ملکیت کی کمپنی این آئی این ایل نے اڈیشہ کے ڈجری، جاج پور میں 1.1 ایم ٹی پی اے انٹیگریٹڈ اسٹیل پلانٹ لگایا۔ کمپنی نے جنوری 2017 میں آئرن ایسک کی قیدی پیداوار کے لیے کانکنی کی لیز حاصل کی۔ اینآئی این ایل نے لوہے کی پیداوار کو بڑھانے اور کمپنی کے اخراجات کو پورا کرنے کے لیے دو سال کے لیے ایک ملین ٹن سالانہ کے لیے لوہے کی فروخت کی اجازت حاصل کی۔
کامرس اور صنعت کی وزارتہ
بھارت کی غیر ملکی تجارت : اپریل 2019
نئی دلّی ، 16 مئی بھارت کی مجموعی بر آمدات  اپریل 2019 میں 44.06 بلین امریکی ڈالر ہونے کا تخمینہ لگا یا گیا ہے ، جو کہ گزشتہ سال کے مذکورہ ماہ یعنی اپریل ، 2018 کے مقابلے میں 1.34 فیصد کا مثبت اضافہ ظاہر کرتا ہے ۔ اپریل ، 2019 کے دوران مجموعی در آمدات 52.83 بلین امریکی ڈالر ہونے کا تخمینہ لگا یا گیا ہے جو کہ اپریل ، 2018 کے مقابلے میں 4.53 فیصد کا مثبت اضافے کا مظہر ہے ۔
اپریل ، 2019 کے دوران 26.07 بلین امریکی ڈالر کی مالیت کی بر آمدات کی گئیں جو کہ اپریل ، 2018 کی 25.91 بلین امریکی ڈالر کے مقابلے 0.64 فیصد کا مثبت اضافہ کامظہر ہے ۔
غیر پیٹرولیم اور غیر جواہرات و زیورات کی بر آمدات اپریل ، 2019 میں 19.54 بلین امریکی ڈالر کی تھیں جو کہ گزشتہ سال کے اسی ماہ یعنی اپریل ، 2018 کے 19.80 بلین امریکی ڈالرکے مقابلے میں 1.31 فیصد منفی اضافہ کا مظہر ہے ۔
اپریل ، 2019 میں 41.40 بلین امریکی ڈالر  کی در آمدات ہوئیں جو کہ ڈالر کی شرح میں 4.48 فیصد کا اضافہ اور روپئے کی شرح میں 10.52 فیصد کا اضافہ ظاہر کرتی ہے ۔
خام تیل اور غیر تیل در آمدات کے زمرے میں اپریل ، 2019 کے دوران 11.38 بلین امریکی ڈالر  کی در آمدات ہوئیں جو کہ گزشتہ سال کے اسی ماہ کی درآمدات کے مقابلے میں 9.26 فیصد کا اضافہ ظاہر کرتی ہیں ۔
غیر تیل در آمدات اپریل ، 2019 میں 30.02 بلین امریکی ڈالر ہونے کا تخمینہ لگا یا گیا ہے جو کہ اپریل ، 2018 کے مقابلے میں 2.78 فیصد زائد ہے ۔
غیر تیل اور غیر طلائی در آمدات اپریل ، 2019 کے دوران 26.05 رہیں جو کہ اپریل ، 2018 کے 26.63 بلین امریکی ڈالر کے مقابلے میں 2.19 فیصد کا منفی اضافہ ظاہر کرتی ہےں ۔
ریزرو بینک آف انڈیا کی 15 مئی ، 2019 کو جاری تازہ ترین پریس ریلیز کے مطابق مارچ ، 2019 میں بر آمدات 17.94 بلین امریکی ڈالر  کے بقدر درج کی گئیں جو کہ مارچ ، 2018 کے مقابلے مییں 6.59 فیصد کا مثبت اضافہ ظاہر کرتی ہیں ۔
ریزرو بینک آف انڈیا کی 15 مئی ، 2019 کو جاری تازہ ترین پریس ریلیز کے مطابق مارچ ، 2019 میں در آمدات 11.37 بلین امریکی ڈالر  کے بقدر درج کی گئیں جو کہ مارچ ، 2018 کے مقابلے میں 10.55 فیصد کا مثبت اضافہ ظاہر کرتی ہیں ۔
اپریل 2019 میں تجارتی خسارہ 15.33 بلین امریکی ڈالر ہونے کا اندازہ ہے جبکہ اپریل 2018 میں یہ خسارہ 13.72 بلین امریکی ڈالر تھا ۔
ریزرو بینک آف انڈیا کی 15 مئی ، 2019 کو جاری تازہ ترین پریس ریلیز کے مطابق مارچ ، 2019 کے لئے خدمات کے تجارتی توازن  کا تخمینہ 6.58 بلین امریکی ڈالر کے بقدر لگا یا گیا ہے ۔
تجارت اور خدمات کا مشترکہ تجارتی خسارہ اپریل ، 2019 کے لئے 8.78 بلین امریکی ڈالر لگا یا گیا ہے جبکہ اپریل ، 2018 میں یہ 6.58 بلین لگایا گیا تھا ۔
۔ ۔ ۔ ۔ ۔ ۔
U . 2127
(Visitor Counter : 49
محنت اور روزگار کی وزارت
مرکزی وزیر محنت نے ای ایس آئی سی میڈیکل کالج اور اسپتال، الور میں بہتر بنائی گئی کووڈ سے متعلق طبی سہولتوں کا معائنہ کیا
نئی دہلی،20/مئی2021،
وزیر مملکت ، برائے محنت و روزگار حکومت ہند، جناب سنتوش کمار گنگوار نے آج یعنی 20 مئی 2021 کو الور کا دورہ کیا اور ای ایس آئی سی میڈیکل کالج اور اسپتال میں فراہم کرائی گئی بہتر قسم کی کووڈ سے متعلق طبی سہولتوں کا جائزہ لیا۔ اپنےد ورے کے دوران، موصوف نے آئی سی یو اور ایچ ڈی یو بستروں سمیت موبائل ایکسرے اور ڈی آر اور اے بی جی مشین ، فارمیسی وغیرہ سمیت کووڈ19 کے دوران فراہم کرائی جانے والی تمام تر دستیاب سہولتوں پر نظر ثانی کی۔ موصوف نے اس موقع پر رسمی طور پر مریضوں کے لیے مفت شٹل بس خدمت کا بھی آغاز کیا، جو مریضوں کے لیے شروع کی گئی ہے اور یہ بس شہر سے دور رہنے والے مریضوں کو یہاں تک لانے اور لے جانے کا کام کرے گی۔
وزیر موصوف نے ای ایس آئی سی میڈیکل کالج اور اسپتال، الور، میں فراہم کی جانے والی بیمہ شدہ افراد کے لیے خدمات اور غیر آئی پی خدمات اور سہولتوں کی ستائش کی۔ مختلف شعبوں میں او پی ڈی اور آئی پی ڈی خدمات اور امراض قلب کے علاج ، یورولوجی اور اطفال کی سرجری اور جراثیم وغیرہ سے تحفظ فراہم کرانے کےلیے دستیاب سپر اسیشلٹی خدمات کو بھی سراہا۔ انہیں آکسیجن پلانٹ کے ساتھ ساتھ اسپتال میں فراہم کرائی گئی سی ٹی اسکین اور ایم آر آئی سہولت کی تنصیب کی پیش رفت سے بھی آگاہ کیا گیا۔
فی الحال یہ اسپتال کووڈ اور غیر کووڈ اسپتال دونوں طرح سے کام کررہا ہے۔ یعنی یہاں کووڈ کے علاج کی سہولتیں بھی فراہم کی گئی ہیں اور یہاں 100 جنرل بستروں سمیت 40 آکسیجن کے حامل بستر پر مشتمل 100 مریضوں کے لیے بستر دستیاب کرائے گئے ہیں۔ ایک آئی سی یو/ وینٹی لیٹر بیڈ بھی دستیاب ہے۔ اب ای ایس آئی سی ایم سی ایچ ،الور کی کووڈ سے متعلق سہولتوں کو مجموعی طور پر 200 بستروں کے ساتھ  کی سہولت کے ساتھ ساتھ پورٹیبل ایکسرے مشینیں اور آرٹیلیئر بلڈ گیس انالائزر مشینیں بھی حال میں یہاں لگائی گائی ہیں۔ ای ایس آئی سی میڈیکل کالج، اسپتال الور میں فراہم کرائی گئی طبی سہولتیں ای ایس آئی اسکیم کے استفادہ کنندگان کے ساتھ ساتھ عوام الناس کے لیے یکساں طور پر دستیاب ہیں۔
اس موقع پر وزیر موصوف کے ساتھ دیگر عمائدین میں حکومت راجستھان کے وزیر محنت جناب ٹیکارام جولی، مہنت بالک ناتھ یوگی، رکن پارلیمنٹ الور، الور شہر کے ایم ایل اے جناب سنجے شرما، ای ایس آئی سی کے میڈیکل کمشنر ڈاکٹر آر کے کٹاریہ، الور کے ڈسٹرکٹ مجسٹریٹ ایم این پہاڑیہ، ای ایس آئی سی ایم سی ایچ فرید آباد کے ڈین ڈاکٹر اسیم داس، آرڈی راجستھان کے جناب اے کے راوت، ای ایس آئی سی ایم سی ایچ الور کے ڈین ڈاکٹر ہرنام کور اور ای ایس سی ایم سی ایچ الور کے میڈیکل سپرنٹنڈنٹ ڈاکٹر وویک تیواری بھی موجود تھے۔
۔۔۔۔۔۔۔۔۔۔۔
U-4808
ش ح۔ م ن ۔ ت ع۔
(Visitor Counter : 141
وزیراعظم کا دفتر
وزیر اعظم نےنشانے باز سنگھ راج ادھانا کوپیرالمپکس میں چاندی کا تمغہ جیتنے کے لئے مبارکباد دی
وزیراعظم جناب نریندر مودی نےٹوکیو میں منعقد پیرالمپکس کھیلوں میں چاندی کا تمغہ جیتنے کے لئےنشانے بازسنگھ راج ادھانا کو مبارکباد پیش کی ہے۔
ایک ٹوئیٹ میں وزیر اعظم نے کہا؛
’’شاندار سنگھ راج ادھانانے ایک اور تاریخ رقم کی!اس مرتبہ انھوں نے مکسڈ 50 میٹر پسٹل ایس ایچ1 مقابلے میں ، ایک اور میڈل اپنے نام کیا۔ان کی اس کامیابی پربھارت میں خوشیاں منائی جارہی ہیں۔میری جانب سے انہیں مبارکباد۔ مستقبل کی کاوشوں کے لئے انہیں نیک خواہشات۔‘‘
وزیراعظم کا دفتر
وزیر اعظم کی امریکی بودھ اسکالر اور ماہر تعلیم پروفیسر رابرٹ تھرمین سے ملاقات
وزیر اعظم جناب نریندر مودی نے آج امریکہ کے شہر نیو یارک امریکی بودھ اسکالر ،مصنف اور پدم شری سے سرفراز پروفیسر رابرٹ تھرمین سے ملاقات کی ۔
وزیر اعظم اور پروفیسر تھرمین نے ان امکانات پر تبادلہ خیال کیا کہ بودھ اقدار ، عالمی چنوتیوں کے حل تلاش کرنے کے لئے کس طرح سےرہنمائی فراہم کرنے والی ایک روشنی کے طور پر کام کرسکتی ہیں۔انہوں نے بھارت کے بودھ رابطے اور بودھ وراثت کے تحفظ کی غرض سے بھارت کے ذریعہ کی جانے والی کوششوں کے بارے میں بھی تبادلہ خیال کیا۔
شہری ہوابازی کی وزارت
مرکزی حکومت پی ایل آئی اسکیم کے تحت 120 کروڑ روپے کا انسینٹو فراہم کر رہی ہے
12ڈرون تیار کرنے والی اور 11 ڈرون کے پرزے بنانے والی کمپنیوں سمیت 23 پی ایل آئی استفادہ کنندگان کی عارضی فہرست جاری کی گئی
ڈرون اور ڈرون اجزاء کے لئے پیدا وار سے منسلک ترغیباتی  اسکیم کو 30 ستمبر 2021 کو نوٹیفائی کیا گیا۔ 6 جولائی 2022 کو 23 پی ایل آئی استفادہ کنندگان کی ایک عارضی فہرست جاری کی گئی ۔ استفادہ کنندگان میں 12 ڈرون تیار کرنے والی اور 11 ڈرون کے پرزے تیار کرنے والی کمپنیاں شامل ہیں۔ ڈرون اور ڈرون کے پرزے تیار کرنے والی جن کمپنیوں کو شاٹ لسٹ کیا گیا ہے، ان کی تفصیلات ضمیمہ میں دی گئی ہے۔
ڈرون اور ڈرون کے پرزے کے مینو فیکچرر کے لئے، جو اہلیتی معیار طے کئے گئے ہیں وہ حسب ذیل ہیں:
- چھوٹی ، بہت چھوٹی اور اوسط درجے کی صنعتوں  اور اسٹارٹ اپ کے لئے ڈرون تیار کرنے والوں کے لئے سالانہ دو کروڑ روپے کی فروخت اور ڈرون کے پرزے تیار کرنے والی کمپنیوں کے لئے سالانہ 50 لاکھ روپے کی فروخت کا اہلیتی معیار مخصوص کیا گیا ہے۔
- غیر ایم ایس ایم ای کے لئے ڈرون بنانے والی کمپنیوں کے لئے اہلیتی معیار سالانہ 4 کروڑ روپے کی فروخت اور ڈرون کے پرزے بنانے والی کمپنیوں کے لئے سالانہ ایک کروڑ روپے کی فروخت کا ریکارڈ طے کیا گیا ہے۔
- خالص فروخت کا کم از کم قدر میں اضافہ 40 فیصد مختص کیا گیا ہے۔
حکومت 22-2021 کی شروعات سے 120 کروڑ روپے کی ترغیبی مدد فراہم کر رہی ہے۔ 22-2021 کے لئے ترغیبی مدد استفادہ کنندگان کی مالی صورت حال کی جانچ پڑتال کے بعد 23-2022 میں کی جائیں گی۔
شہری ہوا بازی کی وزارت میں وزیر مملکت  وی کے سنگھ  نے آج راجیہ سبھا میں ایک سوال کے تحریری جواب میں یہ جانکاری دی۔
25جولائی 2022 کو سوال نمبر 814 کا جواب، جو راجیہ سبھا میں دیا گیا ہے، اس کی تفصیلات ضمیمہ میں دی گئی ہے۔
شارٹ لسٹ کئے گئے ڈرون مینوفیکچرر کی فہرست حسب ذیل ہے:
- آرو انمینڈ سسٹم، بینگلورو، کرناٹک
- آسٹریا ایرو اسپیس، بینگلورو، کرناٹک
- دکشا انمینڈ سسٹم، چنئی ، تمل ناڈو
- انڈیور ایئر سسٹم، نوئیڈا، اتر پردیش
- گرودا ایرو اسپیس، چنئی، تمل ناڈو
- آئیڈیا فورج ٹیکنالوجی، ممبئی ، مہاراشٹر
- یوٹیگ ورلڈ ایویگیشن، گروگرام، ہریانہ
- اومنی پرزنٹ روبوٹ ٹیکنالوجیز، گرو گرام، ہریانہ
- رافے ایم فائبر، نوئیڈا ، اتر پردیش
- روٹر پیزئن انسٹرومینٹ، روڑکی، اترا کھنڈ
- ساگر ڈفنس انجینئرنگ، پونے، مہاراشٹر
- تھروٹل ایرو اسپیس سسٹم، بینگلورو، کرناٹک
شارٹ لسٹڈ ڈرون کا پرزہ تیار کرنے والی کمپنیوں کی فہرست اس طرح ہے:
- ابسولیوٹ کمپوسائٹ، بینگلورو، کرناٹک
- اڈانی- ایلبٹ ایڈوانسڈ سسٹم انڈیا، حیدرآباد، تلنگانہ
- ایڈروٹیک انفارمیشن سسٹم، نئی دہلی
- الفا ڈیزائن ٹیکنالوجیز، بینگلورو، کرناٹک
- ڈائنامک انجینئرنگ، حیدر آباد، تلنگانہ
- ایمیجن ریئم ریپڈ، ممبئی، مہاراشٹر
- ایس اے ایس ایم او ایس ایچ ای ٹی ٹیکنالوجیز، بینگلورو، کرناٹک
- سرووکنٹرلس ایرو اسپیس انڈیا، بیلاگوی ، کرناٹک
- والڈن ایڈوانس ٹیکنالوجیز، بینگلورو، کرناٹک
- زیڈ موشن آٹونومس سسٹم، بینگلورو، کرناٹک
- زپا جی او نیویگیشن ٹیکنالوجیز، چنئی، تمل ناڈو۔
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-8137
(Visitor Counter : 91
بھارت کا مسابقتی کمیشن
سی سی آئی نے  ورمورا گرینیٹو پرائیویٹ لمیٹڈ اور کچھ دیگر کمپنیوں میں کتسورا انویسٹمنٹ اور  ورمورا گرینٹو پرائیویٹ لمیٹڈ کے ذریعے اس کی کچھ گروپ کمپنیوں اور دیگر کمپنیوں کے ذریعے خریداری کو منظوری دی
نئی دہلی، 18 اگست، 2022 / بھارت کے مطابقتی کمیشن  نے  ورمورا گرانیٹو پرائیویٹ لمیٹڈاور کچھ دیگر کمپنیوں نے کتسورا سرمایہ کاری ، اور  اس کی کچھ گروپ کمپنیوں اور دیگر کمپنیوں میں ورمورا گرانیٹو پرائیویٹ لمیٹڈ کے ذریعے سرکاری خرید کو منظوری دی ہے۔
سی سی آئی نے  ورمورا جینیٹو پرائیویٹ لمیٹڈ  نے 40 فیصد تک شیئر خریدنے کے کتسورا انویسٹمنٹ کے مجوزہ امتجاز کو منظوری دی ہے  رینائٹ اور سیمولا میں ملکیت کے سود کے ٹارگیٹ ایکویزیشن کی منظوری دی ہے جسے پروپوز کمبینیشن کہا جائے گا۔
ایکوائرر ایک نئی اندراج شدہ کمپنی ہے جس کا اندراج جمہوریہ ماریشس کے قوانین کے تحت کیا گیا ہے اور اس کا کوئی تجارتی کام کاج بھارت میں نہیں ہے۔ اس کا کنٹرول سی اے پی جی – دوئم کے پاس ہے۔ اور اس کے فنڈ سے متعلق صلاح و مشورہ ایکوائرر گروپ سے منسلک کمپنیاں کرتی ہیں۔
…..
ش ح ۔ اس۔ ت ح ۔
U - 9313
(Visitor Counter : 70
ریلوے کی وزارت
آر پی ایف میں مسافروں کی سلامتی میں اضافہ کرنے کے لیے ’آپریشن یاتری سرکشا‘ کے تحت ایک ماہ طویل کل ہند مہم کا آغاز کیا
جولائی 2022 میں مہم کے دوران 365مشتبہ افراد گرفتار کئے گئے اور ایک کروڑ روپئے سے زیادہ مالیت کا مسافروں کا مال مسروقہ مہم کے دوران برآمد کیا گیا
ریلوے پروٹیکشن فورس  ، ریلوے کی وزارت کے تحت مرکز کی ایک مسلح فورس ہے جسے ریلوے کی املاک، مسافروں کے سفری علاقے اور مسافروں کی حفاظت کی ذمے داری سونپی گئی ہے۔ ہندوستانی ریلوے کے ذریعے سفر کرنے مسافروں کی سکیورٹی کو بہتر بنانے کے مقصد کے ساتھ، آر پی ایف نے ’’آپریشن جاتی سرکشا‘‘ کے کوڈ نام کے تحت ایک کل ہند کارروائی شروع کی ہے۔ اس اقدام کے حصے کے طور پر ، مسافروں کو خامیوں سے پاک تحفظ فراہم کرنے کے لیے کئی اقدامات کئے جارہے ہیں۔جن میں ٹرینوں میں حفاظتی بندوبست،اسٹیشن پر مناسب تعداد میں فورس کی تعیناتی، سی سی ٹی وی کے ذریعے نگرانی، فعال مجرموں کی نگرانی، مجرموں کے بارے میں انٹلیجنس جمع کرنا اور اس کے بعد کی کارروائی کرنا،بلاک اسپاٹس اور جرائم کی نشاندہی کرنا شامل ہیں۔ مسافروں کے خلاف جرائم کو کم کرنے کے لیے قابل عمل حکمت عملی تیار کرنے کی غرض سے ، ریلوں/ سیکشنز اور دیگر کے درمیان سکیورٹی کو بڑھانا ہے۔ تمام شراکت داروں کے ساتھ رابطہ قائم کیا جارہا ہے اور مسافروں کے تحفظ کو باقاعدگی سے مستحکم کرنے کے لیے ، مشترکہ کارروائی کا منصوبہ بنایا گیا ہے۔
آپریشن جاتی سرکشا کو تحریک دوام بخشنے کے لیے ، جولائی 2022 میں آر پی ایف کے ذریعے مسافروں کا نشانہ بنانے والے مجرموں کے خلاف ایک ماہ طویل ملک گیر مہم شروع کی گئی ہے۔ مہم کے دوران، آر پی ایف کے اہلکاروں نے 365 مشتبہ افراد کو حراست میں لیا اور قانونی کارروائی کے لیے متعلقہ جی آر پیز کے حوالے کیا، جس کی بنیاد پر مسافروں سے متعلق جرائم کے 322 معاملات درج کئے گئے ، یعنی مسافروں کے سامان کی چوری، منشیات، ڈکیتی، چین چھیننے وغیرہ کے معاملات کا پتہ چلا۔ مسافروں کا ایک کروڑ روپئے سے زیادہ مالیت کا چرایا ہوا سامان یا تو ان مجرموں سے برآمد کیا گیا یا ان جرائم کی تحقیقات کے دوران اسے ضبط کیا گیا ہے۔
آر پی ایف مستقبل میں بھی ہندوستانی ریلوے میں مسافروں کی حفاظت کو بڑھانے کے لیے اپنی کوششیں جاری رکھے گا تاکہ اس کے رد عمل، تاثیر اور رسائی کو بڑھانے اور خدمت کے اپنے عہد اور مقصد کو حاصل کرنے کے لیے مہم شروع کرکے ، رد عمل کو بہتر بنایا جائے اور ٹیکنالوجی اور جدت طرازی کے ذریعے کام انجام دیا جائے۔
وزارت دفاع
آزادی کا امرت مہوتسو کے حصے کے طور پر سائیکلنگ مہم کے لیے پریس ریلیز
نئی دہلی:23ستمبر،2021۔ایئر فورس اسٹیشن تغلق آباد اور ایئر فورس اسٹیشن پرہلاد پور کے 40 فضائی جانبازوں کی ایک ٹیم نے "آزادی کا امرت مہوتسو" کے ایک حصے کے طور پر ایئر فورس اسٹیشن تغلق آباد کے زیر اہتمام سائیکلنگ مہم میں حصہ لیا جو کہ بھارت کی 75 سالہ آزادی کی یاد میں منایا جا رہا ہے۔
ایئر کموڈور وائی امیش، ایئر آفیسر کمانڈنگ، ایئر فورس اسٹیشن تغلق آباد ٹیم کے مجموعی رہنما تھے اور ان کے ساتھ گروپ کیپٹن ڈی وی بی کے مہر، اسٹیشن کمانڈر ایئر فورس اسٹیشن پرہلاد پور بھی تھے۔
18 ستمبر 21 کو ایئر فورس اسٹیشن تغلق آباد، نئی دہلی میں اس مہم کو ہری جھنڈی دکھائی گئی۔ ٹیم نے 18 ستمبر 2021 کو ایئر فورس اسٹیشن تغلق آباد، نئی دہلی سے شہید اسمارک، میرٹھ شہر تک سائیکل پر 90 کلومیٹر سے زیادہ کا فاصلہ طے کیا۔ بھارتی فضائیہ میں دستیاب کیریئر کے امکانات کے بارے میں نوجوانوں میں آگاہی پھیلانے اور مہم جوئی کے جذبے کو ظاہر کرنے کے لیے ٹیم میرٹھ انسٹی ٹیوٹ آف ٹیکنالوجی، میرٹھ کے راستے پر رک گئی۔
وزیراعظم کا دفتر
وزیر اعظم نے میزورم کو تقریباً 2500 کروڑ روپے مالیت کی 11 اسکیموں کے لیے مبارکباد دی
وزیر اعظم جناب نریندر مودی نے میزورم کے لوگوں کو تقریباً 2500 کروڑ روپے مالیت کی11 مختلف اسکیموں کے لیے مبارکباد دی ہے، جن کا یا تو افتتاح کیا گیا یا جس کا سنگ بنیاد کل مرکزی وزیر جناب امت شاہ نے رکھا ہے۔
وزیراعظم نے ٹوئیٹ کیا۔
’’میزورم کے لوگوں کو مختلف شعبوں کا احاطہ کرنے والے ان ترقیاتی کاموں کے ذریعے، ریاست کی ترقی کی رفتار کو بڑھانے کے لیے مبارکباد‘‘۔